Grev Oberto IIs styrker utgjorde stadig en trussel mot den unge kongen. Oberto hadde etablert seg i fortene i Sérres og Kavala. Henrik av Flandern klarte å erobre Sérres, men ikke Kavala. I et forsøk på å gjenforene riket innkalte keiseren til et parlament i Ravennika i 1209, men mange av aristokratene unnlot å komme. Etter nye militære framstøt klarte han å tvinge Oberto og de andre lombardiske lederne til å underkaste seg. Keiseren slo også tilbake et angrep fra Despotatet Epirus i 1210.